ཁ་སང་གི་མེ་མདའི་དོན་རྐྱེན་ཁྲོད།ན་ནིང་ཕྱི་ཟླ་༡༡པའི་ནང་བྱུང་བའི་ཨ་རིའི་གྲོང་ཁྱེར་ལྰ་སི་ཝི་གྷ་སིའི་མེ་མདའི་དོན་རྐྱེན་སྐབས་ཡོད་པའི་མི་མང་པོ་ཡོད་པ་དང་།མེ་མདའི་དོན་རྐྱེན་ཐེངས་གཉིས་ཀྱི་ཁྲོད་ནས་ཐར་བའི་ནེ་ཁོ་ལ་སི་ཆམ་ཕེན་ཟེར་བ་ཞིག་གིས།ང་ལ་ཁྱིམ་ཚང་ཆེན་པོ་ཞིག་ཡོད།འོན་ཀྱང་།སྟབས་མ་ལེགས་པ་ཞིག་ལ་ངའི་ཁྱིམ་ཚང་མེ་མདའི་དྲག་སྤྱོད་ཐེངས་གཉིས་འོག་ཚུད་སོང་།ཞེས་བརྗོད་ཡོད་པ་དང་།ཡང་མདང་དགོང་རྐྱེན་འདས་སུ་ཕྱིན་པའི་སའོ་ཟན་ཨོར་ཧྤ་ནོ་སི་ཟེར་བ་ཞིག་གི་ཨ་མས།ན་ནིང་མེ་མདའི་དོན་རྐྱེན་སྐབས་ངའི་བུ་ནང་ལ་ལོག་བསླེབས་བྱུང་།འོན་ཀྱང་།མདང་དགོང་ཁོ་ནང་ལ་བསླེབས་མ་བྱུང་བས།ངའི་བརྗོད་འདོད་པའི་སྐད་ཆ་ནི་མེ་མདའ་མཚམས་འཇོག་བྱེད་རོགས།ཞེས་གཞུང་ནས་མང་ཚོགས་དཀྱུས་མར་མེ་མདའ་འཁྱེར་ཆོག་པའི་སྲིད་བྱུས་ལ་འགྱུར་བ་གཏོང་དགོས་པའི་འབོད་སྐུལ་བྱས་ཡོད་འདུག